Першая рэспубліканская спартакіяда адбылася ў Брэсце ў 2006 годзе. Кожны год спаборніцтвы ладзяцца па чарзе ў адной з абласцей рэспублікі. Асноўныя задачы спартыўнага мерапрыемства – прапаганда здаровага ладу жыцця, павышэнне якасці спартыўна-масавай і вучэбна-трэніровачнай работы ў дзіцяча-юнацкіх спартыўных школах. Акрамя таго, лічыцца, што спартакіяда школьнікаў з’яўляецца стартавай пляцоўкай для найвышэйшых спартыўных дасягненняў. Арганізатарамі мерапрыемства традыцыйна выступаюць Міністэрства адукацыі, Міністэрства спорту і турызму, Рэспубліканскі цэнтр фізічнага выхавання і спорту навучэнцаў і студэнтаў.